Trods en intens eftersøgning hele natten med 26 politihunde er Holger stadig ikke fundet i den omkring 50 kvadratkilometer store Tranum Klitplantage. Den lille rødhårede dreng blev væk ved ved 11-tiden søndag, da han var ude på "orienterings-gåtur" i Tranum Klitplantage med flere voksne fra en KFUM-spejderlejr. Også Holgers 8-årige storesøster var med. - På et tidspunkt bliver Holger træt, og vil hjem til sin mor i spejderhytten, og pludselig er han væk, fortæller Holgers far, Kenneth Kragh til TV2/NORD. Selv opholdt faderen sig hjemme på bopælen, da hans søn forsvandt.

Referat:
Storstilet eftersøgning af den tre-årige dreng i Tranum Klitplantage havde stadig ikke kl 3 natten til mandag givet resultat. Mandag morgen bliver der indsat ekstra 18 politihunde fra andre jyske politikredse.

  
 